Globuli gianchi
I Globuli gianchi o leucociti son cellule do sangue: a differensa di globuli rosci son cellule complete, con nuclei e citoplasma. In ta linfa no l' è presente i globuli rosci e se tröva solo leucociti e precisamente linfociti, 14.000/mm³, insemme a rariscimi granulociti. I leucociti han a caratteristica de esse in graddo de traversä i capillari sanguigni e razzunze o tesciüo connettivo. In ta speçie umana i globuli gianchi son normalmente da 5.000 a 9000 pe millimetro cübbo de sangue: notevolmente meno di globuli rosci. Ao momento da nascita son 15.000-18.000 pe millimetro cübbo; in situasioin patologiche puemmo avei un aumento di leucociti (se parla de leucocitosi) o unna sö diminusion (leucopenia).
Funsion di globuli gianchi[Càngia | modifica sorgente]
A differensa di globuli rosci che eserçiten a sö funsion in to sangue circolante, i globuli gianchi agiscen in te o tesciüo connettivo doppo esse sciortî dai capillari. O scistema circolatoio o ghe serve solo pe spostase dove ghe segge besögno. I granulociti neutrofili han unna funsion fondamentale in ti processi infiammatoî: arrivan in ta zona colpia ( da stimoli batterici, chimici, ecc. ) e destrüzzen i batteri fagocitandoli. I monociti intervegnan in seguito, trasformandose in macrofagi unna votta arrivæ in ta zona infiammâ, doppo che a fase acüta dell' infiammasion a l' è finia. Invece a funsion di granulociti eosinofili a l' è quella da fagocitosi di complesci antigene-anticorpo. I basofili liberen in to sangue eparina, istamina e atre sostanse; pöan avei importansa in te a genexi de çerti eventi patologici ( anafilassi ). I linfociti intervegnan in ta complessa fisiologia dell' immunitæ, segge attraverso a produsion de anticorpi ( linfociti B: immunitæ umorale ) che attraverso l' azion da cellula ( linfociti T: immunitæ cellulare ).
Tipi de globuli gianchi[Càngia | modifica sorgente]
Se distingue: leucociti no granulæ (Linfociti e monociti) e leucociti granulæ (granulociti neutrofili, acidofili o eosinofili e basofili).
E percentuali di diversci tipi de leucociti in to sangue son e seguenti:
- Granulociti neutrofili 55-70%
- Granulociti eosinofili 2-3%
- Granulociti basofili 0,5-1%
- Linfociti 20-30%
- Monociti 3-8%
lij_Latn lij_Latn lij_Latn lij_Latn lij_Latn scn_Latn lij_Latn scn_Latn scn_Latn scn_Latn umb_Latn glg_Latn